CELEX: 62021TN0023
Language: mt
Date: 2021-01-19 00:00:00
Title: Kawża T-23/21: Rikors ippreżentat fid-19 ta’ Jannar 2021 – About You vs EUIPO – Safe-1 Immobilieninvest (Y/O/U)

8.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/35
            
         
      Rikors ippreżentat fid-19 ta’ Jannar 2021 – About You vs EUIPO – Safe-1 Immobilieninvest (Y/O/U)
      (Kawża T-23/21)
      (2021/C 79/45)
      Lingwa tar-rikors: l-Ingliż
      
         Partijiet
      
      
         Rikorrent: About You GmbH (Hamburg, il-Ġermanja) (rappreżentant: W. Mosing, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Safe-1 Immobilieninvest GmbH (Mauer, l-Awstrija)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: it-trade mark figurattiva tal-Unjoni “Y/O/U” – Trade mark tal-Unjoni Ewropea Nru 10 226 884
      
         Proċedimenti quddiem l-EUIPO: proċedimenti ta’ revoka
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tal-10 ta’ Novembru 2020 fil-Każ R 527/2020-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  iżżomm seduta;
               
            
                  —
               
               
                  tannulla d-deċiżjoni kkontestata bil-konsegwenza li l-EUIPO kompletament jirrevoka t-trade mark tal-Unjoni Ewropea;
               
            
                  —
               
               
                  tikkundanna lill-EUIPO, u fil-każ li tintervjeni bil-miktub, lill-parti l-oħra quddiem l-EUIPO, għall-ispejjeż rispettivi tiegħu/tagħhom u għall-kumpens tal-ispejjeż imġarrba mir-rikorrenti quddiem il-Qorti Ġenerali u fil-proċedimenti ta’ appell quddiem l-EUIPO.
               
            
         Motivi invokati
      
      
                  —
               
               
                  Ksur tar-rekwiżiti formali tal-provi fir-rigward taċ-ċertezza legali u tal-prinċipju ta’ aspettattivi leġittimi;
               
            
                  —
               
               
                  Ksur tal-Artikolu 58 flimkien mal-Artikolu 18 tar-Regolament (UE) 2017/1001 tal-Parlament Ewropew u tal-Kunsill u tal-Artikolu 95 tar-Regolament (UE) 2017/1001 tal-Parlament Ewropew u tal-Kunsill flimkien mal-Artikoli 10, 19 u 27 tar-Regolament Delegat tal-Kummissjoni (UE) 2018/625.